CELEX: 32011R0849
Language: sl
Date: 2011-08-22 00:00:00
Title: Izvedbena uredba Komisije (EU) št. 849/2011 z dne 22. avgusta 2011 o popravku Izvedbene uredbe (EU) št. 742/2011 o izdaji uvoznih dovoljenj za riž v okviru tarifnih kvot, odprtih z Uredbo (ES) št. 327/98 za podobdobje julij 2011

24.8.2011   
            
            
               SL
            
            
               Uradni list Evropske unije
            
            
               L 218/16
            
         IZVEDBENA UREDBA KOMISIJE (EU) št. 849/2011
   z dne 22. avgusta 2011
   o popravku Izvedbene uredbe (EU) št. 742/2011 o izdaji uvoznih dovoljenj za riž v okviru tarifnih kvot, odprtih z Uredbo (ES) št. 327/98 za podobdobje julij 2011
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),
   ob upoštevanju Uredbe Komisije (ES) št. 327/98 z dne 10. februarja 1998 o odprtju in zagotovitvi upravljanja nekaterih tarifnih kvot za uvoz riža in lomljenega riža (2) in zlasti prvega pododstavka člena 5 Uredbe,
   ob upoštevanju naslednjega:
   
               (1)
            
            
               Pri preverjanju je bila v Prilogi k Izvedbeni uredbi Komisije (EU) št. 742/2011 (3) odkrita napaka glede razpoložljive količine za podobdobje september 2011 v okviru kvote za brušeni riž ali manj brušeni riž, ki se uvršča pod oznako KN 1006 30, določene v členu 1(1)(d) Uredbe (ES) št. 327/98, z zaporedno številko 09.4119.
            
         
               (2)
            
            
               Izvedbeno uredbo (EU) št. 742/2011 je zato treba popraviti.
            
         
               (3)
            
            
               Za zagotovitev učinkovitega upravljanja postopka izdaje uvoznih dovoljenj mora ta uredba začeti veljati takoj po objavi –
            
         SPREJELA NASLEDNJO UREDBO:
   Člen 1
   V Prilogi k Izvedbeni uredbi (EU) št. 742/2011 se v preglednici pod točko „d) Kvota za brušeni riž ali manj brušeni riž, ki se uvršča pod oznako KN 1006 30, določena v členu 1(1)(d) Uredbe (ES) št. 327/98“ skupna razpoložljiva količina za podobdobje september 2011 za kvoto z zaporedno številko 09.4119 nadomesti z naslednjo količino:
   
      „Skupne razpoložljive količine za podobdobje september 2011
      (v kg)
      0“
   
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. avgusta 2011
      
         
            Za Komisijo V imenu predsednika
         
         José Manuel SILVA RODRÍGUEZ
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 37, 11.2.1998, str. 5.
   
      (3)  UL L 196, 28.7.2011, str. 13.